pythainlp/thai-wiki-dataset-v3 huggingface dataset:
สมาธิ (ศาสนาพุทธ)

สมาธิ (meditation) แปลตามบาลีว่า ความตั้งใจมั่น สมาธิในความหมายของพจนานุกรม แปลว่า ที่ตั้งมั่นแห่งจิต การทำสมาธิในทางพุทธศาสนาเรียกว่าสมถะ
== ระดับของสมาธิในพุทธศาสนา ==
ขณิกสมาธิ สมาธิค่อยๆ เล็กน้อย ที่ใช้ทั่วไปในชีวิตประจำวัน เช่นใช้อ่านหนังสือ หรือขับรถ
อุปจารสมาธิ สมาธิที่แน่วแน่มากกว่าขณิกสมาธิ แต่แน่วแน่น้อยกว่าอัปปนาสมาธิ
อัปปนาสมาธิ สมาธิที่ไม่หวั่นไหว หมายถึงสมาธิระดับฌานสมาบัติ ปฐมฌาณขึ้นไป
== อ้างอิง ==
== แหล่งข้อมูลอื่น ==
สมาธิตามความหมาย พระอภิธรรมปิฎก
สถาบันพลังจิตตานุภาพ เรียนสมาธิฟรีทั่วโลก 
สมาธิ
หลักธรรมของศาสนาพุทธ
คำศัพท์ศาสนาพุทธ
ซูเฟนทานิล

ซูเฟนทานิล (Sufentanil) เป็นยาที่ถูกจัดอยู่ในกลุ่มยาบรรเทาปวดประเภทโอปิออยด์ ในหลายประเทศใช้ชื่อว่า Sufentanyl
ซูเฟนทานิลถูกทำตลาดในชื่อทางการค้าที่แตกต่างกันหลายชื่อเช่น  ซูเฟนตา (Sufenta) ข้อบ่งใช้หลักของยาตัวนี้คือ ใช้บรรเทาอาการปวดในคนไข้วิกฤตบริบาลและคนไข้ผ่าตัดโดยใช้ในช่วงเวลาสั้นๆ  มันมีคุณสมบัติในการทำให้สงบช่วยบรรเทาปวด และระงับความรู้สึกในระหว่างการผ่าตักได้ดี
== ช่องทางการให้ยา ==
โดยการฉีดเข้าเส้นภายใต้การดูแลของแพทย์อย่างใกล้ชิดเพราะยาตัวนี้มีผลข้างเคียงกดการหายใจ และอาจเป็นสาเหตุให้หยุดการหายใจได้
ยา
โอปิออยด์
ยาบรรเทาปวด
ฟรีแวร์

ฟรีแวร์ (freeware) หมายถึงซอฟต์แวร์ที่สร้างขึ้นและสามารถนำไปใช้ได้ในทุกจุดประสงค์โดยไม่ต้องเสียค่าใช้จ่าย (เช่นราคาขายหรือค่าลิขสิทธิ์) ฟรีแวร์เป็นลักษณะก้ำกึ่งระหว่างซอฟต์แวร์พาณิชย์และซอฟต์แวร์โอเพนซอร์ซ คืออนุญาตให้กลุ่มผู้พัฒนามีส่วนร่วมในการสร้างซอฟต์แวร์ แต่ก็ไม่เผยแพร่รหัสต้นฉบับสู่สาธารณชนเพื่อรักษาความลับทางการค้า
ฟรีแวร์นั้นคล้ายกับแชร์แวร์ (shareware) คือสามารถใช้ได้ทุกจุดประสงค์เหมือนกัน แต่แชร์แวร์อาจมีระยะเวลาทดลองใช้และต้องเสียค่าใช้จ่ายเพิ่มเพื่อต่ออายุ หรือเปิดฟังก์ชันการใช้งานที่สมบูรณ์ และฟรีแวร์ต่างจากซอฟต์แวร์เสรี (free software) คือ ซอฟต์แวร์เสรีอนุญาตให้เปิดเผยรหัสต้นฉบับและอนุญาตให้ผู้อื่นนำไปพัฒนาต่อได้ ในขณะที่ฟรีแวร์ไม่อนุญาต
== อ้างอิง ==
== ดูเพิ่ม ==
ซอฟต์แวร์เสรี
แชร์แวร์
 
สัญญาอนุญาตซอฟต์แวร์
การให้
การสมรส

การสมรส เป็นการรวมกันทางสังคมหรือสัญญาตามกฎหมายระหว่างคู่สมรสที่สร้างสิทธิและข้อผูกพันระหว่างคู่สมรสด้วยกัน ระหว่างคู่สมรสและบุตร และระหว่างคู่สมรสกับญาติโดยการสมรส นิยามของการสมรสแตกต่างกันไปในแต่ละวัฒนธรรม แต่โดยหลักแล้วเป็นสถาบันซึ่งความสัมพันธ์ระหว่างบุคคล ซึ่งมักเป็นความสัมพันธ์แบบใกล้ชิดหรือความสัมพันธ์ทางเพศ ได้รับการรับรอง เมื่อนิยามอย่างกว้าง การสมรสถูกพิจารณาว่าเป็นวัฒนธรรมสากล ในหลายวัฒนธรรม การสมรสถูกทำให้เป็นทางการผ่านพิธีแต่งงาน ในแง่ของการรับรองตามกฎหมาย รัฐเอกราชและเขตอำนาจอื่นส่วนมากจำกัดการสมรสไว้เฉพาะระหว่างคู่สมรสต่างเพศหรือสองบุคคลที่มีเพศภาวะตรงข้ามกันในสองเพศภาวะ (gender binary) และบางรัฐเอกราชและเขตอำนาจอื่นอนุญาตการสมรสที่มีภรรยาหลายคนได้ นับแต่ปี 2543 หลายประเทศและบางเขตอำนาจอื่นอนุญาตให้การสมรสเพศเดียวกันชอบด้วยกฎหมาย ในบางวัฒนธรรม แนะนำหรือบังคับให้มีการสมรสก่อนมีกิจกรรมทางเพศใด ๆ
บุคคลสมรสด้วยหลายเหตุผล มีทั้งทางกฎหมาย สังคม ลิบิโด อารมณ์ การเงิน จิตวิญญาณและศาสนา การสมรสสามารถกระทำในพิธีทางกฎหมายฝ่ายฆราวาส หรือทางฝ่ายศาสนาก็ได้ โดยปกติการสมรสสร้างข้อผูกพันที่เป็นนามธรรมหรือทางกฎหมายระหว่างปัจเจกบุคคลที่เกี่ยวข้อง บางวัฒนธรรมอนุญาตให้เลิกการสมรสได้ผ่านการหย่าร้างหรือการเพิกถอนการสมรส การสมรสที่มีคู่ครองหลายคนอาจยังเกิดขึ้นแม้จะมีกฎหมายประจำชาติก็ตาม
รัฐ องค์การ ฝ่ายศาสนา กลุ่มชนเผ่า ชุมชนท้องถิ่นหรือผู้เท่าเทียมกันสามารถรับรองการสมรสได้ มักถูกมองว่าเป็นสัญญา การสมรสตามกฎหมายเป็นมโนทัศน์ทางกฎหมายที่มองการสมรสว่าเป็นสถาบันของรัฐโดยไม่เกี่ยวข้องกับศาสนา ตามกฎหมายการสมรสของเขตอำนาจ การบังคับสมรส (forced marriage) มิชอบด้วยกฎหมายในบางเขตอำนาจ
== อ้างอิง ==
 
ครอบครัว
ความเป็นญาติและการสืบเชื้อสาย
สถาบันทางสังคม
เพศภาวะ
นนทรี

นนทรี  เป็นไม้ยืนต้นในวงศ์ถั่ว ทรงพุ่มสูงได้ถึง 25 เมตร กึ่งผลัดใบ เรือนยอดรูปร่ม แผ่กว้าง ใบเป็นใบประกอบขนนกสองชั้นรูปไข่ ออกดอกเป็นช่อตั้งขนาดใหญ่ที่ปลายกิ่ง สีเหลือง มีกลิ่นหอมอ่อน ๆ ออกดอกในฤดูแล้งช่วงเดือนมีนาคม-มิถุนายน
นนทรีมีชื่อพื้นเมืองอื่นอีก ดังนี้ กระถินแดง (ตราด) กระถินป่า (ตราด, สุโขทัย) และสารเงิน (เชียงใหม่, เหนือ)
== ลักษณะทางพฤกษศาสตร์ ==
นนทรีเป็นไม้ต้นขนาดกลางถึงขนาดใหญ่ ผลัดใบ เรือนยอดทรงกลมหรือรูปไข่ เปลือกต้น สีเทาอ่อนค่อนข้างเรียบหรือแตกเป็นสะเก็ดเล็ก ๆ ตามกิ่งก้านอ่อนมีขนสีน้ำตาลแดง ใบประกอบแบบชนนกสองชั้นเรียงเวียนสลับ ช่อใบหลักยาว 20-30 เซนติเมตร ช่อแขนงใบย่อยเรียงตรงข้าม 9-16 คู่ ใบรูปไข่แกมรูปขอบขนาน กว้าง 3-7 เซนติเมตร ยาว 10-18 เซนติเมตร ปลายใบมน เว้าเข้าเล็กน้อย โคนใบเบี้ยว ดอกสีเหลือง มีกลิ่นหอมอ่อนๆ ออกเป็นช่อแบบช่อกระจะที่ซอกใบใกล้ปลายกิ่ง ช่อดอกยาว 20-30 เซนติเมตร  กลีบเลี้ยง 5 กลีบ  ด้านนอกมีขน  กลีบดอก 5 กลีบ ดอกบานเต็มที่กว้าง 1.6-1.8 เซนติเมตร ผลแห้งแก่ไม่แตก เป็นฝักแบนๆ รูปรี ปลายและโคนผลสอบแหลม สีน้ำตาลอมม่วง เมื่อแก่สีน้ำตาลดำ มี 1-4 เมล็ดต่อฝัก
== การใช้ประโยชน์ ==
นนทรีเป็นพืชสมุนไพร ชาวโอรังอัซลีในรัฐเปรัก ประเทศมาเลเซีย ใช้เปลือกบดเป็นผงรักษาโรคสะเก็ดเงิน
ดอกนนทรีเป็นดอกไม้ประจำจังหวัดนนทบุรีและจังหวัดพิษณุโลก ส่วนต้นนนทรีเป็นพันธุ์ไม้มงคลพระราชทานประจำจังหวัดนนทบุรี และเป็นต้นไม้ประจำสถาบันการศึกษาหลายแห่ง เช่น มหาวิทยาลัยเกษตรศาสตร์ โรงเรียนชุมแพศึกษา โรงเรียนสตรีสมุทรปราการ โรงเรียนหอวัง โรงเรียนสามเสนวิทยาลัย โรงเรียนนนทรีวิทยา โรงเรียนนนทบุรีพิทยาคม โรงเรียนสตรีชัยภูมิ โรงเรียนเทพมงคลรังษี ในพระอุปถัมภ์สมเด็จพระญาณสังวร สมเด็จพระสังฆราช สกลมหาสังฆปรินายก จังหวัดกาญจนบุรี สวนสมเด็จพระศรีนครินทร์ จังหวัดสกลนคร โรงเรียนบ้านลาดพร้าว (สาคร-สุ่น พานิชเฮง) โรงเรียนพระหฤทัยนนทบุรี
== อ้างอิง ==
== แหล่งข้อมูลอื่น ==
ต้นนนทรี มหาวิทยาลัยเกษตรศาสตร์ 
ไม้ยืนต้น
ต้นไม้ประจำจังหวัดของไทย
ดอกไม้ประจำจังหวัดของไทย
ต้นไม้ประจำมหาวิทยาลัย
วงศ์ย่อยราชพฤกษ์
เพิร์ล (แก้ความกำกวม)

เพิร์ล คำทับศัพท์จากภาษาอังกฤษว่า pearl หรือ Perl สามารถหมายถึง
ไข่มุก (pearl) อัญมณีชนิดหนึ่งมีลักษณะเป็นทรงกลมและแข็ง
ภาษาเพิร์ล (Perl) ภาษาโปรแกรมภาษาหนึ่ง
== ดูเพิ่ม ==
เพิร์ลฮาร์เบอร์
หลิน ซินหรู

หลิน ซินหยู  หรือ รูบี Ruby เกิดเมื่อวันที่ 27 มกราคม พ.ศ. 2519 นักแสดงหญิงจากไต้หวัน เป็นที่รู้จักจากภาพยนตร์จีนเรื่ององค์หญิงกำมะลอ ฉายาราชินีภาพยนตร์ ละคร เกาะ ไต้หวัน
หลิน ซินหรูเกิดในเมืองไทเป ในไต้หวัน เริ่มต้นถ่ายภาพยนตร์เมื่ออายุ 17 ปี โดยเริ่มจากการเป็นนางแบบสมัครเล่น จนกระทั่งจบการศึกษาจากมัธยมศึกษา จึงได้เป็นนางแบบเต็มตัว และได้เซ็นสัญญากับ Jessie and Jones Entertainment Ltd. ในวันเกิดเมื่ออายุได้ 20 ปี
ในปี 2540 หลินซินหรู มีชื่อเสียงอย่างมากในบทบาทของละครโทรทัศน์ องค์หญิงกำมะลอ ในบทขององค์หญิงจื่อเหวยเป็นที่รู้จักไปทั่วถึง จีน ฮ่องกง และหลายประเทศในเอเชียตะวันออกเฉียงใต้ และในปี 2543 และ 2544 ได้รับเลือกให้เป็น 1 ใน 10 นักแสดงเอเชียยอดเยี่ยมสองปีติดกันก่อนเรียนระดับปริญญาโท
ในปี 2559 ได้สมรสกับ ฮั่วเจี้ยนหัว มีบุตรสาวด้วยกัน 1 คนซึ่งทั้ง 2 ได้สนิทสนมกันมีข่าวกุ๊กกิ๊กด้วยกันมาตั้งสมัยเล่นซีรีส์เรื่อง เมโลดี้สะดุดรัก จนสุดท้ายทั้งสองก็ออกมาปฏิเสธก็ต่างคนห่างกันไปพักใหญ่จนในที่สุดทั้ง 2 ก็กลับมาได้เรียนรู้กันมากขึ้นในการเล่นซีรีส์เรื่อง หม่าฟู่หยา หัวใจเพื่อบัลลังค์ ที่หลินซินหรู ได้เชิญให้ ฮั่วเจี้ยวหัว มาเล่นละครด้วยกันก็ไม่ได้เล่นคู่กันทั้งนี้ในการเล่นซีรีส์เรื่องนี้ก็ทำให้ทั้งคู่ได้สนิทสนมกันจนได้สมรสกันในที่สุด
==ผลงานด้านการแสดง==
== แหล่งข้อมูลอื่น ==
เว็บไซต์ของหลิน ซินหรู  (ภาษาจีน)
Ruby Station(ภาษาจีน/อังกฤษ)
Ruby Lin International Family (ภาษาอังกฤษ)
นักแสดงภาพยนตร์ชาวไต้หวัน
นักร้องหญิงชาวไต้หวัน
นักแสดงหญิงชาวไต้หวันในศตวรรษที่ 20
บุคคลจากไทเป
จ้าว เวย์

จ้าว เวย์ (; เกิด 12 มีนาคม ค.ศ. 1976) เป็นนักแสดงและนักร้องชาวจีน ใช้ชื่อการแสดงภาษาอังกฤษว่า วิกกี จ้าว (Vicki Zhao, Vicky Zhao)
จ้าว เวย์ เกิดและโตที่เมืองอู๋หู มณฑลอานฮุยในประเทศจีน จบการศึกษาจากสถาบันภาพยนตร์ปักกิ่ง ในปี ค.ศ. 2000 เป็นที่รู้จักกันดีหลังจากได้รับบท เสี่ยวเยี่ยนจื่อ นางเอกของเรื่องที่ทะเล้นแสนซุกซนจากซีรีส์ชุด องค์หญิงกำมะลอ แต่ในช่วงเวลาต่อมาได้ถูกวิพากษ์วิจารณ์อย่างแรงกับข่าวลือหลังจากที่ได้ขึ้นเดินแบบโดยใส่ชุดที่มีการตกแต่งด้วยธงของจักรวรรดิญี่ปุ่น (ในช่วงสงครามโลกครั้งที่ 2) ทำให้ไม่ได้รับการยอมรับจากชาวจีนนัก
แต่ภายหลังเธอก็ได้โด่งดังขึ้นมาอีกครั้ง และมีผลงานอีกมาก และเธอก็ได้รับการโหวตจากประชาชนทั่วประเทศจีนเป็นที่ 1 ว่า เป็นผู้หญิงที่มีความงดงามที่เป็นมาตรฐานแบบของจีน มากที่สุดในบรรดาดาราหญิงชาวจีนทั้งหมด
ต่อมาในต้นปี ค.ศ. 2010 มีข่าวลือว่าเธอได้ตั้งครรภ์มาได้ 5 เดือนแล้วกับนักธุรกิจหนุ่มชาวจีน โดยมีหลักฐานเป็นภาพถ่ายท้องของเธอที่ใหญ่ขึ้น
==ผลงาน==
East Palace, West Palace (1996)
Deja vu (1999)
The Duel (2000)
so close (2002)
Painted Skin (2008)
Red Cliff (2008)
Mulan (2009)
The Founding of a Republic (2009)
14 Blades (2010)
 The Resurrection (2012)
== อ้างอิง ==
ประวัติ จ้าวเวย์  ผู้จัดการออนไลน์ มุมจีน
zhaoweinetfamily.com
schoolofzhaowei.com  
Zhao Wei International English Forum 
Zhao Wei Korean Forum 
==แหล่งข้อมูลอื่น==
เว็บไซต์อย่างเป็นทางการ
ข้อมูลจาก IMDb
เว็บไซต์แฟนคลับในประเทศไทย
เพจคนรักจ้าวเวย์ไทยแลนด์
นักแสดงจีน
นักร้องหญิงชาวจีน
นักแสดงฮ่องกง
นักร้องฮ่องกง
บุคคลจากมณฑลอานฮุย
พุทธศาสนิกชนชาวฮ่องกง
นักร้องจากมณฑลอานฮุย
เดกซ์โตรโพรพอไซฟีน

เดกซ์โตรโพรพอไซฟีน  (dextropropoxyphene) เป็น ยาบรรเทาปวด ในกลุ่ม โอปิออยด์ ใช้บรรเทาปวดระดับเล็กน้อยถึงปานกลางและเป็นยาแก้ไอ (antitussive) ด้วย  มันสามารถใช้แก้ปวดระหว่างและหลังผ่าตัดได้   ใช้ผสมกับ อะเซทามิโนเฟน เป็นยาสูตรผสม โค-พรอกซามอล (co-proxamol) (ในสหรัฐอเมริกาชื่อ ดาร์โวเซต (Darvocet))
ออปติคัลไอโซเมอร์ คือ  ลีโวโพรพอไซฟีน (levopropoxyphene) เป็นยาแก้ไอ สูตรผสมคู่แข่งมันคือ โพรพอไซฟีน (Propoxyphene)
บางตำรับมีเดกซ์โตรพอไซฟีน (dextropoxyphene) ได้แก่: Distalgesic และ Doloxene.
สารประกอบไดเมทิลอะมิโน
ยา
โอปิออยด์
ยาบรรเทาปวด
เอสเทอร์
สารประกอบอะโรมาติก
ไดไฮโดรโคดีอีน

ไดไฮโดรโคดีอีน (Dihydrocodeine; ชื่อย่อ: DHC หรือ DF-118) เป็นยาบรรเทาปวดสังเคราะห์กลุ่มโอปิออยด์ ใช้แก้ปวดหลังการผ่าตัด อาการหายใจลำบาก หรือเป็นยาแก้ไอ  ถูกพัฒนาขึ้นมาในช่วงต้นปี ค.ศ. 1900  มีสูตรโครงสร้างทางเคมีและคุณสมบัติทางเภสัชกรรมใกล้เคียงกับโคดีอีน แต่มีฤทธิ์แรงกว่าสองเท่า และประมาณ 30% ของมอร์ฟีนที่ฉีดเข้ากล้ามเนื้อ   ถึงแม้ว่าไดไฮโดรโคดีอีนจะมีเมทาบอไลต์ที่มีฤทธิ์มากในรูปของไดไฮโดรมอร์ฟีน (dihydromorphine) และไดไฮโดรมอร์ฟีน-6-กลูคิวโรไนด์ (Dihydromorphine-6-glucuronide) มีฤทธิ์ประมาณ 100 เท่า แต่เมทาบอไลต์เหล่าก็ไม่มีผลในการรักษาเนื่องจากว่ามีปริมาณน้อยมาก
== ผลข้างเคียง ==
เหมือนกับยาในกลุ่มโอปิออยด์ทั่วไปที่ดื้อยาง่าย และติดยาง่ายทั้งทางร่างกายและจิตใจหากมีการใช้ยาซ้ำหลายครั้ง  การใช้ยาตัวนี้จึงถูกควบคุมโดยกฎหมายอย่างเข้มงวด
== อ้างอิง ==
Rowell FJ, Seymour RA, Rawlins MD. Pharmacokinetics of intravenous and oral dihydrocodeine and its acid metabolites. Eur J Clin Pharmacol. 1983;25(3):419-24.
Schmidt H, Vormfelde SV, Walchner-Bonjean M, Klinder K, Freudenthaler S, Gleiter CH, Gundert-Remy U, Skopp G, Aderjan R, Fuhr U. The role of active metabolites in dihydrocodeine effects. Int J Clin Pharmacol Ther. 2003 Mar;41(3):95-106.
ยา
โอปิออยด์
ยาบรรเทาปวด
แอลกอฮอล์
ทรามาดอล

ทรามาดอล (Tramadol) เป็นยาในกลุ่มโอปิออยด์ ใช้เป็นยาบรรเทาปวดสำหรับรักษาอาการปวดระดับปานกลางถึงระดับรุนแรง  เป็นสารสังเคราะห์ที่ไม่มีความสัมพันธ์กับโอปิออยด์อื่น  และออกฤทธิ์ที่ระบบ GABAergic, noradrenergic และ serotonergic  ทรามาดอลถูกพัฒนาขึ้นโดยบริษัทยาของ ประเทศเยอรมนี ชื่อ "Grünenthal GmbH" และทำตลาดภายใต้ชื่อการค้าว่า "ทรามัล" ® (Tramal)  Grünenthal มีสิทธิบัตรยาไขว้กับหลายบริษัท ยาตัวนี้จึงมีชื่อการค้าหลายชื่อ  ทรามาดอลมีทั้งรูปยาฉีดเข้าเส้น เข้ากล้ามเนื้อ และตำรับยารับประทาน   ทรามาดอลในท้องตลาดจะอยู่ในรูปเกลือไฮโดรคลอไรด์ คือ "ทรามาดอลไฮโดรคลอไรด์" (tramadol hydrochloride)
== อ้างอิง ==
Rossi, S (Ed.) (2004). Australian Medicines Handbook 2004 (AMH). Adelaide: Australian Medicines Handbook. ISBN 0-9578521-4-2.
สารประกอบไดเมทิลอะมิโน
ยา
โอปิออยด์
ยาบรรเทาปวด
แอลกอฮอล์ตติยภูมิ
ฟีนอลอีเทอร์
สารประกอบเมทอกซี
รีบาวด์

รีบาวด์ (อังกฤษ rebound) เป็นศัพท์ทางกีฬาที่ใช้ในกีฬาหลายประเภทเช่น บาสเกตบอลและเน็ตบอล เรียกการจับลูกหลังการชู้ตลูกพลาด รีบาวด์ถือเป็นส่วนสำคัญหนึ่งในเกม เพราะสามารถนำไปสู่การเปลี่ยนมือระหว่างการรุกและรับ
ในบาสเกตบอล รีบาวด์ แบ่งได้เป็น
ออฟเฟนซิฟรีบาวด์ (offensive rebound) คือ ฝ่ายบุกที่ชู้ตลูกพลาดสามารถแย่งลูกกลับมาใหม่ได้ จึงสามารถชู้ตทำคะแนนได้อีก นอกจากนี้ถ้าผู้เล่นสามารถเคาะให้ลูกที่กำลังกระเด้งออกจากแป้นบาสให้เข้าไปในห่วงได้ก็ถือเป็นออฟเฟนซิฟรีบาวด์เช่นกัน
ดีเฟนซิฟรีบาวด์ (defensive rebound) คือ การที่ฝ่ายรับสามารถคว้าลูกไว้ได้หลังจากที่อีกฝ่ายหนึ่งชู้ตพลาด
สถิติเกี่ยวกับการรีบาวด์ เช่นจำนวนครั้ง หรือ จำนวนครั้งเฉลี่ยต่อเกม (rebound per game, RPG) มักมีการบันทึกเอาไว้ เป็นตัววัดประสิทธิภาพการเล่นที่ดีตัวหนึ่ง โดยเฉพาะผู้เล่นที่ยืนในตำแหน่งใกล้แป้น เช่น เพาเวอร์ฟอร์เวิร์ด และ เซ็นเตอร์ ในบาสเกตบอลเป็นต้น
__NOTOC__
== สถิติเกี่ยวกับรีบาวด์ในลีกเอ็นบีเอ ==
=== สถิติสูงสุดตลอดอาชีพการเล่น ===
==== จำนวนรีบาวด์ ====
วิลท์ แชมเบอร์เลน (Wilt Chamberlain) - 23924 รีบาวด์ (14 ฤดูกาล)
บิล รัสเซล (Bill Russell) - 21620 รีบาวด์ (13 ฤดูกาล)
คารีม อับดุล-จับบาร์ (Kareem Abdul-jabbar) - 23924 รีบาวด์ (20 ฤดูกาล)
==== จำนวนรีบาวด์เฉลี่ยต่อเกม ====
วิลท์ แชมเบอร์เลน (Wilt Chamberlain) - 22.9 RPG (14 ฤดูกาล)
บิล รัสเซล (Bill Russell) - 22.5 RPG (13 ฤดูกาล)
มอริส สโตกส์ (Maurice Stokes) - 17.3 RPG (3 ฤดูกาล)
=== สถิติสูงสุดในฤดูกาลเดียว ===
==== จำนวนรีบาวด์ ====
วิลท์ แชมเบอร์เลน (Wilt Chamberlain) - 2149 รีบาวด์ (ฤดูกาล 1960-61 กับทีมฟิลลาเดลเฟีย วอริเออร์)
วิลท์ แชมเบอร์เลน (Wilt Chamberlain) - 2052 รีบาวด์ (ฤดูกาล 1961-62 กับทีมฟิลลาเดลเฟีย วอริเออร์)
วิลท์ แชมเบอร์เลน (Wilt Chamberlain) - 1957 รีบาวด์ (ฤดูกาล 1966-67 กับทีมฟิลลาเดลเฟีย เซเว่นตี้ซิกเซอรส์)
==== จำนวนรีบาวด์เฉลี่ยต่อเกม ====
วิลท์ แชมเบอร์เลน (Wilt Chamberlain) - 27.2 RPG (ฤดูกาล 1960-61 กับทีมฟิลลาเดลเฟีย วอริเออร์)
วิลท์ แชมเบอร์เลน (Wilt Chamberlain) - 27.0 RPG (ฤดูกาล 1959-60 กับทีมฟิลลาเดลเฟีย วอริเออร์)
วิลท์ แชมเบอร์เลน (Wilt Chamberlain) - 25.7 RPG (ฤดูกาล 1961-62 กับทีมฟิลลาเดลเฟีย วอริเออร์)
== แหล่งข้อมูลอื่น ==
databaseBasketball.com รวมสถิติ ดราฟ รางวัล และประวัติศาสตร์ ของเอ็นบีเอ
บาสเกตบอล
จันทรา

จันทรา (Chantra) เป็นซีดีโปรแกรมที่รวบรวมซอฟต์แวร์ในลักษณะโอเพนซอร์ส พัฒนาต่อและใช้พื้นฐานจากโครงการ OpenDisc เปิดตัวเมื่อ กันยายน พ.ศ. 2548 ซึ่งแจกให้ใช้ฟรี สำหรับระบบปฏิบัติการไมโครซอฟท์วินโดวส์ พัฒนาและเผยแพร่โดยสำนักงานส่งเสริมอุตสาหกรรมซอฟต์แวร์แห่งชาติ (SIPA) โดยซอฟต์แวร์ทุกตัวได้ผ่านการคัดเลือก และปรับแต่งให้ใช้งานกับภาษาไทยโดยอาสาสมัครก่อนนำมาเผยแพร่ รุ่นเสถียรล่าสุดคือรุ่น 54.10
ตั้งแต่ 20 สิงหาคม พ.ศ. 2555 (วันที่แจ้งข่าว) โครงการนี้ได้ยุติการพัฒนา ด้วยเหตุผลว่าสำนักงานฯ ไม่จำเป็นต้องพัฒนาผลิตภัณฑ์ของตัวเอง ควรส่งเสริมผลิตภัณฑ์ของผู้ประกอบการแทน
== รายชื่อโปรแกรมในชุดซีดีจันทรา ==
{| width="100%"
| valign = "top" width="50%"|
=== โปรแกรมด้านสำนักงาน ===
Dia - โปรแกรมวาดแผนผัง
FreeMind - โปรแกรมช่วยบันทึกและจัดการความคิด
OpenProj - โปรแกรมบริหารจัดการโครงการ
OpenOffice.org 3 - ชุดโปรแกรมสำนักงาน
PDFCreator - โปรแกรมสร้างไฟล์ PDF
PDFSam - โปรแกรมอ่านไฟล์ PDF
=== โปรแกรมด้านอินเทอร์เน็ต ===
มอซิลลา ไฟร์ฟอกซ์ (Firefox) - โปรแกรมค้นดูเว็บ
มอซิลลา ทันเดอร์เบิร์ด (Thunderbird) - โปรแกรมรับส่งอีเมล
พิดจิน - โปรแกรมเมสเซนเจอร์
=== โปรแกรมด้านกราฟิก ===
เบลนเดอร์ - โปรแกรมกราฟิกด้าน 3 มิติ
กิมป์ - โปรแกรมแก้ไขภาพแบบแรสเตอร์ (เช่น ภาพถ่าย)
อิงก์สเคป - โปรแกรมวาดภาพแบบเว็คเตอร์
Open Clip Art - รวมภาพคลิปอาร์ต ที่สามารถนำไปใช้ได้อย่างเสรี
=== โปรแกรมด้านมัลติมีเดีย ===
Avidemux - โปรแกรมตัดต่อวิดีโอ
Audacity - โปรแกรมอัดเสียงและตัดต่อไฟล์เสียง
VLC - โปรแกรมเล่นสื่อมัลติมีเดีย
=== โปรแกรมด้านความบันเทิง ===
LBreakout2 - เกมอาร์เคด
Super Tux - เกมคลาสสิกสายพันธุ์มาริโอ SuperTux
Secret Maryo - เกมโคลนมาริโอ
| valign = "top" width="50%"|
=== โปรแกรมอรรถประโยชน์ ===
7 Zip - โปรแกรมบีบอัดไฟล์
InfraRecorder - โปรแกรมเขียนแผ่นซีดี/ดีวีดี
Notepad++ - โปรแกรมแก้ไขไฟล์ข้อความ
PuTTY - โปรแกรมเข้าระบบเครื่องทางไกลผ่านทางSSH
Subversion - โปรแกรมควบคุมการปรับปรุงแก้ไข
=== โปรแกรมด้านพัฒนาเว็บ ===
Drupal - Drupal Add-on สำหรับ XAMPP
FileZilla - โปรแกรมอัปโหลดและดาวน์โหลดไฟล์ผ่านทางFTP
Joomla - Joomla Add-on สำหรับ XAMPP
Kompozer - โปรแกรมสร้างเว็บเพจ
SMF - Simple Machine Forum add-on สำหรับ XAMPP
Wordpress - Wordpress Add-on สำหรับ XAMPP
XAMPP - โปรแกรมรวมการติดตั้ง Apache PHP MySQL และ phpMyAdmin
=== โปรแกรมด้านการศึกษา ===
Celestia - โปรแกรมศึกษาดวงดาว
Moodle - Moodle add-on สำหรับ XAMPP
Tux Paint - โปรแกรมเสริมทักษะวาดภาพ
Tux Typing 2 - โปรแกรมฝึกทักษะพิมพ์ดีด
TuxMath - โปรแกรมเสริมทักษะทางคณิตศาสตร์
|}
== ดูเพิ่ม ==
การเปรียบเทียบซีดีรวบรวมซอฟต์แวร์ฟรี เปรียบเทียบซีดี Chantra กับ TheOpenCD และ WinLibre
== อ้างอิง ==
== แหล่งข้อมูลอื่น ==
เว็บไซต์โครงการสำหรับนักพัฒนา 
เว็บบล็อกโครงการ Chantra 
การแจกจ่ายซอฟต์แวร์เสรี
ซอฟต์แวร์ไทย
ซอฟต์แวร์เสรี
ผับเคม

PubChem เป็นฐานข้อมูลของโมเลกุลเคมี ระบบนี้ถูกดูแลรักษาโดยศูนย์ข้อมูลเทคโนโลยีชีวภาพแห่งชาติ (National Center for Biotechnology Information-NCBI) ซึ่งเป็นของสถาบันสุขภาพแห่งชาติ (National Institutes of Health-NIH) ของประเทศสหรัฐอเมริกา PubChem ให้บริการฟรีโดยผ่านเว็บยูสเวอร์อินเตอร์เฟซ (web user interface)  PubChem จะมีข้อมูลส่วนใหญ่ของโมเลกุลขนาดเล็กซึ่งมีน้ำหนักโมเลกุลต่ำกว่า 500 สมาคมเคมีอเมริกัน (American Chemical Society) พยายามขอร้องให้รัฐสภาอเมริกันจำกัดการปฏิบัติงานของ PubChem เพราะไปก้าวก่ายงานบริการบทคัดย่อทางเคมี (Chemical Abstracts Service) ของสมาคม
== ฐานข้อมูล ==
PubChem ประกอบด้วย 3 ฐานข้อมูลขั้นพื้นฐาน:
สารประกอบ (Compounds) 5.2 ล้านข้อมูล ประกอบด้วยสารประกอบเคมีบริสุทธิ์และสารประกอบเฉพาะ
สสาร (Substances) 7.7 ล้านข้อมูล  ประกอบด้วย ของผสมสารสกัด (extract)  สารประกอบเชิงซ้อน (complexes) และสารประกอบทั่วไป
รายงานการวิเคราะห์ทางชีวภาพ (BioAssay) กิจกรรมทางชีวภาพ (bioactivity) ที่เป็นผลจาก 176 โปรแกรม
== ขอบเขตฐานข้อมูล ==
{|
|-
| colspan="3" |  Identification numbers
|-
| • || Identification number in current database || [UID]
|-
| • || Substance identification number || [SID]
|-
| • || Compound identification number || [CID]
|-
| • || BioAssay identification number || [BAID], [AID]
|-
| colspan="3" |  General
|-
| • || Any database field || [ALL]
|-
| • || Comment || [CMT]
|-
| • || Deposition date || [DDAT], [DEPDAT]
|-
| • || Depositor's external ID || [SRID], [SRCID]
|-
| • || Source name || [SRC], [SRCNAM], [SRCNAME]
|-
| • || Source release date || [SRD], [SRDAT], [RLSDAT]
|-
| • || Medical Subject Heading (MeSH) term || [MSHT], [MESHT]
|-
| • || MeSH tree node || [MSHN], [MESHTN]
|-
| • || MeSH pharmacological actions || [PHMA], [PHARMA]
|-
| colspan="3" |  Substance properties
|-
| • || Substance synonyms || [SYNO]
|-
| • || IUPAC name || [UPAC], [IUPAC]
|-
| • || International Chemical Identifier (InChI) || [INCHI]
|-
| • || Molecular weight || [MW], [MWT], [MOLWT]
|-
| • || Chemical elements || [ELMT], [EL]
|-
| • || Non-Hydrogen atoms || [HAC], [HACNT]
|-
| • || Isotope count || [IAC], [IACNT]
|-
| • || Total formal charge || [TFC], [CHG], [CHRG]
|-
| • || Chiral atom count || [ACC], [ACCNT]
|-
| • || Defined chiral atom count || [ACDC], [ACDCNT]
|-
| • || Undefined chiral atom count || [ACUC], [ACUCNT]
|-
| • || Hydrogen bond acceptor count || [HBAC], [HBACNT]
|-
| • || Hydrogen bond donor count || [HBDC], [HBDCNT]
|-
| • || Tautomer count || [TC], [TCNT], [TTMC]
|-
| • || Rotatable bond count || [RBC], [RBCNT]
|-
| • || XLogP || [XLGP], [LOGP]
|-
| colspan="3" |  Compound properties
|-
| • || Compound synonyms || [CSYN], [CSYNO]
|-
| • || Component count || [CC], [CCNT]
|-
| • || Covalent unit (molecule) count || [CUC], [CUCNT]
|-
| • || Total bioactivity count || [TAC]
|-
|}
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
เคมี
เว็บไซต์
ดรักแบงก์

ดรักแบงก์ (DrugBank) เป็นฐานข้อมูลทางการแพทย์รวมเรื่องราวเกี่ยวกับยาจัดทำโดยมหาวิทยาลัยอัลเบอร์ตา (University of Alberta) โดยเน้นใช้งานให้เป็นแหล่งข้อมูลทางชีวสารสนเทศศาสตร์ (bioinformatics) และเคมีสารสนเทศศาสตร์ (cheminformatics) เชื่อมโยงรายละเอียดของตัวยา เช่นข้อมูลทางเคมี เภสัชวิทยาแลเภสัชกรรม ฐานข้อมูลปัจจุบันดูแลโดย เดวิด วิชาร์ต (David Wishart) ปัจจุบันมีข้อมูลมากกว่า 4,800 ข้อมูล ประกอบด้วย
ยาโมเลกุลเล็ก (small molecule drug) ที่ผ่านการอนุมัติโดยองค์การอาหารและยา (FDA) มากกว่า 1,000 ชนิด
ยาไบโอเทค (biotech drug) ที่ผ่านการอนุมัติโดย FDA 110 ชนิด
อาหารที่เป็นยา (nutraceutical) มากกว่า 100 ชนิด
ยาทดลอง (experimental drug) มากกว่า 3,200 ชนิด
นอกจากนี้มีข้อมูลลำดับโปรตีน อีก 15,000 ตัวที่เชื่อมโยงไปยังข้อมูลยาเหล่านั้น ยาแต่ละตัวประกอบไปด้วยข้อมูลมากกว่า 80 รายการ โดยกว่ากึ่งหนึ่งเกี่ยวกับข้อมูลทางยาและเคมีและอีกครึ่งเกี่ยวกับเป้าหมายยา (drug target) หรือข้อมูลโปรตีน
== ดูเพิ่ม ==
PubChem
== อ้างอิง ==
== แหล่งข้อมูลอื่น ==
เว็บไซต์ดรักแบงก์
ยา
แอสซิสต์ (บาสเกตบอล)

ในบาสเกตบอล แอสซิสต์ ( assist) เป็นสถิติที่นับให้กับผู้เล่นที่ส่งลูกให้เพื่อนร่วมทีมทำคะแนนได้สำเร็จ โดยที่การส่งนี้มีส่วนสำคัญมากในการทำคะแนนครั้งนั้น อาจจะส่งลูกไปให้ผู้เล่นอื่นที่ยืนอยู่ในตำแหน่งที่ได้เปรียบอยู่แล้ว หรือช่วยให้ผู้เล่นคนนั้นได้เปรียบในการทำแต้ม ดังนั้นการนับแอสซิสต์อยู่ที่วิจารณญาณของกรรมการให้คะแนนด้วย
คนที่แอสซิสต์เก่ง ต้องยอมที่จะจ่ายลูกในขณะใดก็ตาม ไม่ใช้เพียงเพราะไม่สามารถเลี้ยงลูกต่อได้ หรือมีผู้เล่นฝ่ายตรงข้ามมาบีบหลายคน ตัวอย่างหนึ่ง คือ สเตฟอน มาร์เบอร์รี (Stephon Marbury) ซึ่งทำเฉลี่ยได้ 8 แอสซิสต์ต่อเกม แต่ทั้งเพี่อนร่วมทีมและทีมตรงข้ามต่างเห็นพ้องต้องกันว่า มาร์เบอร์รี เห็นแก่ตัวจะส่งลูกก็ต่อเมื่อโดนสถานการณ์บังคับเท่านั้น
ผู้เล่นที่ได้รับการกล่าวขานว่าเป็นผู้ที่แอสซิสต์ดีสุดคือ จอห์น สต็อกตัน (John Stockton) ด้วยสถิติสูงสุดตลอดกาลสูงถึง 15,806 แอสซิสต์และเป็นที่คาดว่าสถิติจะคงอยู่อีกนาน มาร์ค แจ็กสัน (Mark Jackson) ผู้เล่นสถิติอันดับรองลงมามีแอสซิสต์เพียง 10,334 เท่านั้น ผู้เล่นตำแหน่งพอยท์การ์ดมักมีแอสซิสต์สูงสุด ในขณะที่ตำแหน่งเซ็นเตอร์มักมีแอสซิสต์สูงสุด จะมีข้อยกเว้นเช่น วิลท์ แชมเบอร์เลน (Wilt Chamberlain) เซ็นเตอร์ที่เคยทำสถิติแอสซิลต์สูงสุดในฤดูกาลครั้งหนึ่ง แอสซิสต์นิยมวัดเป็นค่าเฉลี่ยต่อเกม (assist per game, APG) อีกค่าหนึ่งที่นิยมใช้วัดคือจำนวนแอสซิสต์ต่อเทอร์นโอเวอร์ (assist to turnover ratio) ซึ่งสามารถบอกได้ว่าส่งลูกพลาดมากน้อยแค่ไหน
ผู้เล่นที่มีชื่อเสียงเรื่องแอสซิสต์ เช่น จอห์น สต็อกตัน, แมจิก จอห์นสัน, มาร์ค แจ็กสัน, บ็อบ คอสสี (Bob Causy) , แกรี เพย์ตัน (Gary Payton) , เจสัน คิดด์ (Jason Kidd) , สตีฟ แนช (Steve Nash) , อัลเลน ไอเวอร์สัน (Allen Iverson) , สเตฟอน มาร์เบอร์รี, ออสการ์ รอเบิร์ตสัน (Oscar Robertson) , เควิน จอห์นสัน (Kevin Johnson) , บารอน เดวิส (Baron Davis)
สเตฟอน มาร์เบอร์รี และ ออสการ์ รอเบิร์ตสัน เป็นผู้เล่นเพียงสองคนในเอ็นบีเอที่ทำสถิติเฉลี่ยตลอดอาชีพการเล่นที่ 20 แต้ม 8 แอสซิสต์
__NOTOC__
== สถิติเกี่ยวกับรีบาวด์ในลีกเอ็นบีเอ ==
=== สถิติสูงสุดตลอดอาชีพการเล่น ===
==== จำนวนแอสซิสต์ ====
จอห์น สต็อกตัน (John Stockton) - 15806 แอสซิสต์ (19 ฤดูกาล)
มาร์ค แจ็กสัน (Mark Jackson) - 10334 แอสซิสต์ (17 ฤดูกาล)
แมจิก จอห์นสัน (Magic Johnson) - 10141 แอสซิสต์ (13 ฤดูกาล)
==== จำนวนแอสซิสต์เฉลี่ยต่อเกม ====
แมจิก จอห์นสัน (Magic Johnson) - 11.2 APG (13 ฤดูกาล)
จอห์น สต็อกตัน (John Stockton) - 10.5 APG (19 ฤดูกาล)
ออสการ์ รอเบิร์ตสัน (Oscar Robertson) - 9.5 APG (14 ฤดูกาล)
=== สถิติสูงสุดในฤดูกาลเดียว ===
==== จำนวนแอสซิสต์ ====
จอห์น สต็อกตัน (John Stockton) - 1164 แอสซิสต์ (ฤดูกาล 1990-91 กับทีมยูทาห์ แจ๊ส)
จอห์น สต็อกตัน (John Stockton) - 1134 แอสซิสต์ (ฤดูกาล 1989-90 กับทีมยูทาห์ แจ๊ส)
จอห์น สต็อกตัน (John Stockton) - 1128 แอสซิสต์ (ฤดูกาล 1987-88 กับทีมยูทาห์ แจ๊ส)
==== จำนวนแอสซิสต์เฉลี่ยต่อเกม ====
จอห์น สต็อกตัน (John Stockton) - 14.5 APG (ฤดูกาล 1989-90 กับทีมยูทาห์ แจ๊ส)
จอห์น สต็อกตัน (John Stockton) - 14.2 APG (ฤดูกาล 1990-91 กับทีมยูทาห์ แจ๊ส)
ไอเซยา ทอมัส (Isiah Thomas) - 13.9 APG (ฤดูกาล 1984-85 กับทีมดีทรอยต์ พิสตันส์)
== อ้างอิง ==
databaseBasketball.com รวมสถิติ ดราฟ รางวัล และประวัติศาสตร์ ของเอ็นบีเอ
บาสเกตบอล
Assist
Assist
ลำดับขั้นของยาต่อการตั้งครรภ์

ลำดับขั้นของยาต่อการตั้งครรภ์ (pregnancy category) เป็นการประเมินความเสี่ยงของทารกที่จะได้รับอันตรายจากสารเคมีที่เป็นยาจากการที่มารดารับประทานเข้าไปในระหว่างตั้งครรภ์ ไม่รวมอันตรายจากการที่ยาหรือเมทาบอไลต์ของยาที่มีในน้ำนม
== ในสหรัฐอเมริกา ==
ในปี ค.ศ. 1979 ได้มีการจำแนกความเสี่ยงจากยาระหว่างการตั้งครรถ์ โดยการกำหนดลำดับขั้นอันตรายโดยการแบ่งยาเป็นกลุ่มๆ โดยมีรายละเอียดดังนี้:
ลำดับขั้นของยาต่อการตั้งครรภ์ ตาม อย. ของ USA 
ลำดับขั้นของยาต่อการตั้งครรภ์A
ข้อมูลจากการศึกษาในคนไม่พบว่ามีอันตรายต่อทารกในครรภ์ 
ลำดับขั้นของยาต่อการตั้งครรภ์B
ข้อมูลจากการศึกษาในสัตว์ทดลองไม่พบอันตรายต่อลูกสัตว์ในครรภ์แต่ไม่มีข้อมูลในคน หรือ มีข้อมูลจากการศึกษาในสัตว์ทดลองพบว่ามีผลกระทบต่อลูกสัตว์ในครรภ์แต่ข้อมูลจากการศึกษาในคนไม่พบว่ามีอันตรายต่อทารกในครรภ์ 
ลำดับขั้นของยาต่อการตั้งครรภ์C
มีข้อมูลจากการศึกษาในสัตว์ทดลองว่ามีผลกระทบต่อลูกสัตว์ในครรภ์แต่ยังไม่มีข้อมูลจากการศึกษาในคน หรือ ยังไม่มีข้อมูลการศึกษาทั้งในคนและในสัตว์
ลำดับขั้นของยาต่อการตั้งครรภ์D
 มีข้อมูลว่าจากการศึกษาในคนว่ามีผลกระทบต่อทารกในครรภ์แต่ประโยชน์ที่ได้รับจากการใช้ยายังเป็นที่ยอมรับได้อยู่
ลำดับขั้นของยาต่อการตั้งครรภ์X
มีข้อมูลชัดเจนว่ามีอันตรายต่อทารกในครรภ์ 
== อ้างอิง ==
http://www.prn2.usm.my/mainsite/bulletin/sun/1995/sun24.html 
Australian categories 
Sannerstedt R, Lundborg P, Danielsson BR, Kihlstrom I, Alvan G, Prame B, Ridley E. Drugs during pregnancy: an issue of risk classification and information to prescribers. Drug Saf. 1996 Feb;14(2) :69-77. PMID 8852521.
เภสัชวิทยา